Dueru

El Dueru es el ríu más emportanti del noroesti dela Península Ibérica. Tieni el su veneru ena halda sul del picu Urbión, a unus 2160 metrus sobri el nivel del mari, i desagua nel océanu Alánticu, nel estuariu d'Oportu. 

 Longol 
Tieni 897 quilómetrus de longol, con 572 de recorríu en territoriu español, 213 navegablis por tierras portuguesas i 112 de caráiti rayanu, al ahital el su cussu la raya entri dambus dos paísis. Nesti caberu tramu, el cauci s'encista i hundea, hormandu las denominás Arribis protegias cola criación delos parquis naturalis del Dueru Entrenacional en Portugal i del Parqui Natural delas Arribis del Dueru n’España.El Duero, río de Castilla.

 Cuenca 
miniatura|right|Cuenca'l ríu Dueru.
Tieni la mayol cuenca idrográfica dela península ibérica, al acupal 98 073 qm², delos que 78 859 qm² casan al territoriu español i 19 214 qm² al portugués. La parti española encruyi  territorius delas comuniais utónomas de Castilla i Lión, Galicia, Cantabria, La Rioja, Castilla-La Mancha, Estremaúra i la Comuniá de Mairil, inque algu más del 98 % dela superficii correspondi a Castilla i Lión, comuniá ena que s'aseñala polos cautivus de cereal, asina comu pola prouzión de vinus de gran caliá, destacandu, por cima de tó pola su fama, los dela denominación d’origi Ribera del Dueru. Almenistrativamenti, discurri polas provincias españolas de Soria, Burgus, Valladolid, Çamora i Salamanca, i los destritus portuguesis de Bragança, Guarda, Vila Real, Viseu, Oporto i Aveiru.El vino en Castilla y León: denominaciones de origen.

 Patrimoniu dela umanidá 

El 14 de diziembri de 2001, la región vitícola del Altu Dueru, que cubri gran parti del su recorriu por Portugal, i ondi se cautivan las cepas del vinu d'Oporto, hue catalogá patrimoniu dela umanidá pola UNESCO, ena categoría de paisagi coltural.

 Caudal 

Es el ríu de mayol caudal assolutu dela península ibérica. Tieni una tupía redi de afluentis que recogin auguas dela Cordillera Cantábrica, el Sistema Ibéricu i el Central, responsablis del su altu caudal. De tos ellus, los más emportantis sonin el Pisuerga i el Esla, pol norti, i el Adaja i el Tormes, pol sul. Amás, conos sus 897 quilómetrus, es el tercel ríu más largu dela península, tras el Taju i el Ebru.De la geodiversidad al turismo de calidad. El caso de Aldeaduero

 Topónimu 
miniatura|El Dueru al su passu por Çamora.
El naceru del su nombri provieni del latín Durius flumen, cuyu equivalenti griegu es , i qu'a su vés podría tenel el su veneriu ena raíz celta *dubro-Robert Ferguson, "The River-names of Europe", Williams & Norgate, 1862, 190 páginas. i esti'l proto-celta *Dur cuyu senificau podría sel «augua» al acompará-lu colos términus dŵr (del galés moernu), dour (del bretón moernu) o dobhar (del irlandés moernu).

Los romanus podrían bel adotau esti nombri delas tribus celtas qu’abitavan alo largu del su cussu i qu'adoraban al dios Durius, pressonificación del ríu Dueru i que se le representava sosteniendu una redi de pesca.

 Referencias